text: KZ-fange taler ved mindehøjtidelighed
  04 maj 2012 kl. 16.34
  Det er befrielsesdag i dag, og det markeres flere steder i landsdelen. I Fredericia taler en tidligere kz-fange.
  Den 4. maj har en særlig betydning i danskernes historie. Det er dagen, hvor Danmark i 1945 blev befriet fra tyskernes besættelse. 
  I dag fylder befrielsen mindre og mindre - især i unges bevidsthed.
  Men selvom 1945 er længe siden, så er der stadig grund til at huske frihedsbudskabet.
  Det mener i hvert fald en kvinde, der har mærket 2. verdenskrig på sin egen krop. Hun kom i koncentrationslejr som 19-årig.
  Hun overlevede og er i dag 87.
  I aften taler hun i Fredericia.
  